Achernar

Achernar (Alfa Eridani / α Eri / HR 472 / HIP 7588) ye una estrella de primer magnitú (la octava más brillosa del cielu nocherniegu) que configura l'estremu sur de la llarga constelación d'Eridanus («El Ríu Erídanu»). Ye de color blancu azuláu y ye circumpolar dende llatitúes australes superiores a 32º 45' S (y, poro, nunca ye visible dende llatitúes boreales superiores a 32º 45' N). El so nome deriva del árabe Al Ahir al Nahr, «el fin del ríu».

Alcuéntrase a unos 144 años lluz del Sol y la so magnitú aparente ye +0,45, polo que la so lluminosidá intrínseca ye unes 1076 vegaes la solar. Ye una estrella de bien rápida rotación, polo que la so forma ye considerablemente esnachada. Coles mesmes ye una variable de tipu Lambda Eridani.
 Ver tamién 
 Catálogu d'estrelles
 Estrella (náutica)
 Estrelles más brilloses

 Referencies 

 Referencies 


 Enllaces esternos 

 Achernar en solstation.com 

Categoría:Estrelles
Categoría:Constelación d'Erídanu